Καλλιόπη Ευαγγελίδου

Η Καλλιόπη Ευαγγελίδου (Αθήνα ,20 Αυγούστου 1973) είναι Ελληνίδα ηθοποιός. Έγινε ιδιαίτερα γνωστή στο ευρύ κοινό από το ρόλο της Τατιάνας Δράκου στην καθημερινή σειρά Η Λάμψη στον ANT1.

 Βιογραφικό 

 Πρώτα χρόνια και εκπαίδευση 
Η Καλλιόπη Ευαγγελίδου γεννήθηκε στις 20 Αυγούστου του 1973 στην Αθήνα. Μετά την αποφοίτησή της από το σχολείο, εγγράφηκε στη Φιλοσοφική Σχολή Αθηνών, δείχνοντας αρχικά ενδιαφέρον για τον ακαδημαϊκό χώρο. Ωστόσο, λίγο αργότερα αποφάσισε να ακολουθήσει τον δρόμο της υποκριτικής, εγγραφόμενη στη Δραματική Σχολή του Ωδείου Αθηνών, από όπου και αποφοίτησε με επιτυχία.

Στο θέατρο εμφανίστηκε για πρώτη φορά το 1992 με τον θίασο του Γιώργου Κιμούλη στο έργο Συρανό ντε Μπερζεράκ. Ακολούθησε το μιούζικαλ Sweet Charity τις σεζόν 1992-1994 στο θέατρο Παρκ. Το 1995 έκανε το τηλεοπτικό της ντεμπούτο πρωταγωνιστώντας σε δύο ιστορίες της σειράς μυστηρίου της ΕΤ1 Μαγική νύχτα. Στις αρχές της ίδιας χρονιάς πέρασε από casting για τις καθημερινές σειρές του Νίκου Φώσκολου στον ANT1. Τελικά πήρε το ρόλο της Τατιάνας Δράκου στο καστ της καθημερινής δραματικής σειράς Η Λάμψη, μετά την επιστροφή του χαρακτήρα βάση σεναρίου κατά τη διάρκεια του τέταρτου κύκλου. Παρέμεινε στη σειρά για επτά συνολικά χρόνια μέχρι και τον ενδέκατο κύκλο,  τη σεζόν 2001-2002. Έχει παίξει σε περισσότερα από 1.100 επεισόδια. Αποχώρησε από τη σειρά λόγω εγκυμοσύνης, ούσα η μακροβιότερη ηθοποιός που ερμήνευσε το ρόλο της κόρης του Γιάγκου Δράκου. Τη σεζόν 2003-2004 επέστρεψε τηλεοπτικά πρωταγωνιστώντας στην κωμωδία Αμαρτίες Γονέων στο Mega Channel. Την επόμενη σεζόν έπαιξε μαζί με τον Σάκη Μπουλά στην κομεντί Ας Πρόσεχες στον ANT1 ενώ πρωταγωνίστησε στην τηλεταινία Η κτηνίατρος πίνει μαργαρίτες. Από το 2005 μέχρι το 2006 έπαιξε μαζί με τον Θανάση Ευθυμιάδη και την Ντορέττα Παπαδημητρίου στην κωμική σειρά του Alpha Μπερδέματα.

Μέσα στα επόμενα χρόνια αποφάσισε να εγκατασταθεί μόνιμα στον τόπο καταγωγής της στις Σέρρες μαζί με την οικογένειά της. Από το 2007 άρχισε να συνεργάζεται με το Κρατικό Θέατρο Βορείου Ελλάδος και διετέλεσε πρόεδρος του ΔΗ.ΠΕ.ΘΕ Σερρών από το 2007 έως το τέλος του 2010. Ασχολήθηκε και με το ραδιόφωνο παρουσιάζοντας εκπομπές. Τη σεζόν 2015-2016 έπαιξε ξανά στο θέατρο στην παράσταση Η Αλίκη στη χώρα των ψαριών στο ΔΗ.ΠΕ.ΘΕ Σερρών. 

 Δημόσια και πολιτιστική δράση 
Μετά το 2006, αποφάσισε να αποσυρθεί από την Αθήνα και να εγκατασταθεί μόνιμα στις Σέρρες, τόπο καταγωγής της οικογένειάς της. Από το 2007 ανέλαβε καθήκοντα προέδρου στο Δημοτικό Περιφερειακό Θέατρο Σερρών (ΔΗ.ΠΕ.ΘΕ Σερρών), θέση την οποία διατήρησε έως το τέλος του 2010. Παράλληλα, δραστηριοποιήθηκε στον τομέα της ραδιοφωνίας, παρουσιάζοντας εκπομπές τοπικού χαρακτήρα.

Στις Ευρωεκλογές του 2024, συμμετείχε ως υποψήφια με το πολιτικό κόμμα Πλεύση Ελευθερίας.

 Προσωπική Ζωή 
Γονείς της είναι ο ηθοποιός Γιάννης Ευαγγελίδης και η ηθοποιός Βίλμα Τσακίρη.

Στις αρχές της δεκαετίας του 2000 ξεκίνησε τη σχέση της με τον Φώτη Θεοδωρίδη με τον οποίο παντρεύτηκαν λίγο καιρό μετά. Το 2003 ήρθε στον κόσμο το πρώτο τους παιδί που πήρε το όνομα Θωμαΐς. Το 2007 γεννήθηκε ο γιος τους Ευγένιος ενώ το 2011 ήρθε στον κόσμο και το τρίτο τους παιδί που πήρε το όνομα Βίλμα.

 Φιλμογραφία 
 Τηλεόραση 
+ΈτοςΤίτλος Προγράμματος ΚανάλιΡόλοςΣημειώσεις1995Μαγική νύχταΕΤ1Επεισόδιο: "Το νησί του μυστηρίου"ΕΤ1Εύη Αλεξίου Επεισόδιο: "Το σκοτάδι της σιωπής"1995-2002Η ΛάμψηANT1Τατιάνα Δράκου Πρωταγωνιστικός Ρόλος2003-2004Αμαρτίες ΓονέωνMEGAΚλεοπάτρα Κουλιανού Πρωταγωνιστικός Ρόλος2004-2005Ας πρόσεχεςANT1Λιάνα Παπαγιαννάκη Πρωταγωνιστικός Ρόλος2005Η κτηνίατρος πίνει μαργαρίτεςALTERΜίνα ΘεοδώρουΤηλεταινία, Πρωταγωνιστικός Ρόλος 2005-2006ΜπερδέματαALPHAΠρωταγωνιστικός Ρόλος

 Θεατρογραφία 
+ΈτοςΤίτλος ΠαράστασηςΧώρος1992-1994Sweet CharityΘέατρο Παρκ1997-1998Σουίτα γενεθλίωνΘέατρο Αυλαία 1999Όλοι στο κόλποΘέατρο Μίνωα 1999-2000Πυροτεχνήματα στο τσεπάκι μουΘέατρο Μίνωα 2001-2002Ο αχόρταγοςΘέατρο Βέμπο 2015-2016Η Αλίκη στη χώρα των ψαριώνΔΗ.ΠΕ.ΘΕ Σερρών

 Παραπομπές 

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι του Ωδείου Αθηνών